stanford-oval/wikipedia huggingface dataset:
של"ח
הפעילויות של השל"ח בבתי הספר העל-יסודיים

מקצוע השל"ח הנלמד במגוון בתי ספר יהודיים ברחבי ישראל, חילוניים ודתיים, הכולל שיעור כיתתי שבועי, בחטיבות הביניים ובתיכונים (עם ציון בכל סוף סמסטר/שנת הלימודים, אם כי ללא-מבחן בגרות).
כמו-כן, מקצוע השל"ח כולל בחובו יציאה לפעילויות שטח/טיולים וגיחות/ימי מסע במהלך השנה:
הפעילויות של השל"ח בבתי הספר העל-יסודיים > ימי שדה משימתיים (יש"מ)

יום שדה משימתי - יום סיור אותו מובילים המש"צים ומורה השל"ח. כל כיתה יוצאת ליום שדה אחת לכמה שבועות. מטרת הסיור היא למידה אחרת של החומר, דרך מפגש בשטח עם הנושאים שנלמדו בכיתה.
הפעילויות של השל"ח בבתי הספר העל-יסודיים > מסע של"ח (מסע משמעותי)

המסע השנתי אליו יוצאים תלמידי במבנה שכבתי. על פי דרישות אגף של"ח- מסע של"ח נמשך לפחות 3 ימים. הלינה במסעות היא בתנאי שטח- מתחמים מגודרים ומוסדרים בהם מקימים אוהלים, מאהלים מסודרים משותפים ולעיתים לינה באכסניות נוער או בתי ספר שדה.
אזור הטיול ומסלולי ההליכה נקבעים על ידי מורי השל"ח, רכזי השכבות והנהלת בית הספר בהתאם לתוכנית הליבה להכרת הארץ. חלק מבתי הספר יוצאים למסע "נודד" בו ימי ההליכה מסתיימים ומתחילים בחניוני לילה בהם מוקמים האוהלים, ללא הסעות לתחילתו ומסופו של מסלול ההליכה.
חלק מבתי הספר יוצאים למסעות בשיתוף עם גופים חינוכיים נוספים:
"מסע ישראלי מבראשית": אליו יוצאים בדרך כלל כיתות י"א, מסע בן 6 ימים שמסתיים בשבת בירושלים. המסע מודרך על ידי מורי השל"ח ומדריכי מסע ישראלי
מסע "על חומותייך"- מסע להכרת עומק של ירושלים וסביבתה, אליו יוצאים תלמידי כיתות י'. המסע בשיתוף יד בן צבי ועמותת אלע"ד.
מסע "לעבדה ולשמרה" המתמקד בשילוב של מסלולי הליכה, תכנים של חיבור לארץ והכרתה ועבודה התנדבותית בתחום החקלאות, בשיתוף ארגון השומר החדש
מסעות נוספים: מסע בשבילי התנ"ך, מסע בשילוב עבודה ארכאולוגית בשיתוף רשות העתיקות
מפעלי של"ח במהלך השנה
ימי שיא ייחודיים המשלבים בין הכרת אזורים בארץ ותכנים ערכיים, כמו יום של"ח בשביל ישראל ויום "בעקבות לוחמים"
הפעילויות של השל"ח בבתי הספר העל-יסודיים > הגיחה המחנאית

יציאה בת יומיים לאתר מחנאות בו כל כיתה מתכננת את הפעילות, האוכל ובניית המחנה שלה. את הגיחה מנחים ומובילים המש"צים בליווי צוות השל"ח, והיא כוללת בניית מחנה המורכב מאוהלי שדה ותקנים משותפים הבנויים מסנאדות וכפיתות חבלים. חלק מאתרי המחנאות צמודים לאתרי הנצחה כמו אנדרטת הנח"ל בפרדס חנה, יד לשריון בלטרון ומצודת יואב, אתרי קק"ל כמו יער ציפורי ויער לביא, או גנים לאומיים כמו גן לאומי מקורות הירקון, חוות משמר הכרמל, ממשית פארק תמנע ופארק אשכול. הגיחה מתקיימת בדרך כלל בשכבות ח או ט.
מורי השל"ח

מורי המקצוע נדרשים לתואר ראשון בתחום קרוב למקצוע כמו: לימודי ארץ ישראל או גאוגרפיה וכן תעודת הוראה. בנוסף, על המורה החדש לעבור הכשרה מיוחדת בת מספר שבועות (בשנת תשפ״ב 2021-2021 ההכשרה נמשכה כחודש וחצי). צוות השל"ח כולל בדרך כלל 2 מורים בבית ספר ויש מקרים בהם מורה אחד, אך בחלק מבתי הספר הגדולים, יש צוותים בני 5 מורים ואף יותר.
מש"צים

מש"צים הם ראשי תיבות של מדריך של"ח צעיר. זוהי אחת ממסגרות מנהיגות נוער שמפעיל משרד החינוך באמצעות תחום של"ח וידיעת הארץ במינהל חברה ונוער, והיא למעשה אחת מתנועות הנוער הגדולות בארץ. בני נוער בתפקיד זה לוקחים חלק בפעילות השל"ח בבית הספר ובמסגרת הבלתי-פורמלית במחוז, עוברים קורס הכשרה שבסיומו, מתפקדים התלמידים בבית ספרם כמדריכי של"ח צעירים. במסגרת לימודי השל"ח בבית הספר, מצטרף המש"צ לכיתות משכבות נמוכות יותר בימי שדה (יש"מ), במסעות ובגיחה. חלק מהמש"צים משתתפים בתהליך הכשרת הפש"צים (פרחי מש"צים - חניכי הכשרה בקורס מש"צים) ובהדרכה בקורסי ההכשרה השונים.
ראו גם

גדנ"ע
גרעין נח"ל
מדריך של"ח צעיר
מסע בני נוער לפולין
מסע ישראלי
הערות שוליים

↑  מירית ישראלי, מנהיגות מורים – התפתחות וגורמים משפיעים, לקסי-קיי, 2023-12, עמ' 13–16 doi: 10.54301/acdu8824
| ידיעת ארץ ישראל |
| --- | --- | --- |
| כללי | ארץ ישראל • ידיעת ארץ ישראל • מחקר אזור בארץ ישראל |  |
| תחומי מדע | היסטוריה • גאוגרפיה • גאולוגיה • אקלים • החי • הצומח • הצפרות בישראל |  |
| תחומי הפעילות | לימודי ארץ ישראל וארכאולוגיה • של"ח וידיעת הארץ • סדרות חינוך • לימודי ארץ ישראל • חוגי סיירות • החקלאות בישראל |  |
| מוסדות | בתי ספר שדה • האגודה הגאוגרפית הישראלית • החברה ההיסטורית הישראלית • החברה המזרחנית הארץ-ישראלית • החברה להגנת הטבע • החברה לחקירת ארץ-ישראל ועתיקותיה • המועצה לשימור אתרי מורשת בישראל • המחלקה ללימודי ארץ ישראל וארכאולוגיה באוניברסיטת בר-אילן • המכון לארכאולוגיה (אוניברסיטת תל אביב) • המכון לארכיאולוגיה ע"ש זינמן • המכון לארכיאולוגיה גלילית • המכון ללימודי ים ע"ש ליאון רקנאטי • המרכז הבינלאומי לשימור ע"ש העיר רומא • המרכז למיפוי ארץ ישראל • המרכז למיפוי ישראל • העמותה הישראלית לפרהיסטוריה • הקרן לחקר ארץ ישראל • יד יצחק בן-צבי • מכון אבשלום • מכון ישראלי לארכאולוגיה • רשות העתיקות • רשות הטבע והגנים |  |
| מסלולים מסומנים | שביל ישראל • שביל ישראל לאופניים • שביל ירושלים • שביל הגולן • שביל הסנהדרין • שביל גולני • שביל הים • סובב כנרת |  |
| חוקרי ארץ ישראל | בנימין מטודלה • אשתורי הפרחי • יהוסף שוורץ • אברהם משה לונץ • אברהם יעקב ברור • זאב וילנאי • יוסף ברסלבי • שמריה גוטמן • צבי אילן • יוסי בן-ארצי • אורי דביר • ספי בן-יוסף • שמואל אביצור • ברוך ספיר • מורה דרך |  |
| ספרי יסוד | ארץ-ישראל: ספר-המסעות • מדריך ארץ ישראל • אנציקלופדיה אריאל • מדריך ישראל • כל ארץ ישראל • אנציקלופדיה לתולדות ארץ-ישראל • אנציקלופדיית החי והצומח של ארץ ישראל |  |
סיכת המש"צ הישנה
טיינג'ין טיינהאי

טיינג'ין טיינהאי (בסינית: 天津天海足球俱乐部; באנגלית: Tianjin Tianhai) היה מועדון כדורגל מטיינג'ין שבסין. המועדון הוקם בשנת 2006 ושיחק באצטדיון מרכז הספורט האולימפי טיינג'ין.
נכון לשנת 2019 המועדון משחק בליגת העל הסינית, לאחר שעלה מליגת המשנה בשנת 2016.
בשנת 2017 צורפו למועדון שחקנים, כגון: אקסל ויטסל, שחקנה של נבחרת בלגיה ואלכסנדר פאטו. המועדון נחשב למועדון עשיר מאוד.
בעונת 2018, העונה היחידה שבה המועדון השתתף בליגת האלופות האסיאתית, הקבוצה הגיעה לרבע הגמר, אך הפסידה בו לקאשימה אנטלרס(אנ') היפנית.
בדצמבר 2018 הואשמו בעלי קבוצת "קואנג'יאן" בשימוש רב-פרסומי לא חוקי בשם, ובינואר 2019 הגיעה הקבוצה לסכם עם ההתאחדות לכדורגל בסין על שינוי שם הקבוצה ל"טיינג'ין טיינהאי".
טבלת התוצאות של טיינג'ין טיינהי בכל הזמנים

| עונה | ליגה | דירוג | משחקים | ניצחונות | תיקו | הפסדים | שז | שח | הש | נקודות | ליגת האלופת האסיאתית | גביע ה-FA הסיני | הסופר קאפ הסיני | אצטדיון |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | 3 | 5 | 14 | 4 | 6 | 4 | 19 | 19 | 0 | 18 | לא השתתפה | לא התקיים | לא השתתפה | אצטדיון בחוחחוט |
| 2008 | 3 | 5 | 18 | 12 | 2 | 4 | 36 | 14 | 22 | 29 | לא השתתפה | לא התקיים | לא השתתפה | Hedong Sports Centre |
| 2009 | 3 | 9 | 14 | 4 | 7 | 3 | 18 | 15 | 3 | 18 | לא השתתפה | לא התקיים | לא השתתפה | Shuidi Outer Stadium |
| 2010 | 3 | סגנית | 19 | 11 | 5 | 3 | 32 | 12 | 20 | 35 | לא השתתפה | לא התקיים | לא השתתפה | אצטדיון מרכז הספורט האולימפי טיינג'ין. |
| 2011 | 2 | 12 | 26 | 5 | 10 | 11 | 23 | 31 | −8 | 25 | לא השתתפה | סיבוב ראשון | לא השתתפה | אצטדיון מרכז הספורט האולימפי טיינג'ין. |
| 2012 | 2 | 6 | 30 | 12 | 9 | 9 | 27 | 24 | 3 | 45 | לא השתתפה | סיבוב שני | לא השתתפה | Tianjin Tuanbo Football Stadium |
| 2013 | 2 | 10 | 30 | 8 | 11 | 11 | 31 | 36 | −5 | 35 | לא השתתפה | סיבוב שלישי | לא השתתפה | Tianjin Tuanbo Football Stadium |
| 2014 | 2 | 7 | 30 | 12 | 7 | 11 | 39 | 33 | 6 | 43 | לא השתתפה | סיבוב שלישי | לא השתתפה | Tianjin Tuanbo Football Stadium |
| 2015 | 2 | 9 | 30 | 9 | 9 | 12 | 28 | 33 | −5 | 36 | לא השתתפה | סיבוב שלישי | לא השתתפה | Tianjin Tuanbo Football Stadium |
| 2016 | 2 | אלופה | 30 | 18 | 5 | 7 | 61 | 27 | 34 | 59 | לא השתתפה | רבע הגמר | לא השתתפה | אצטדיון הכדורגל החינוכי האייה |
| 2017 | 1 | 3 | 30 | 15 | 9 | 6 | 46 | 33 | 13 | 54 | לא השתתפה | רבע הגמר | לא השתתפה | אצטדיון הכדורגל החינוכי האייה |
| 2018 | 1 | 9 | 30 | 9 | 9 | 12 | 41 | 48 | -7 | 36 | רבע הגמר | שמינית הגמר | לא השתתפה | אצטדיון הכדורגל החינוכי האייה |
| 2019 | 1 | 14 | 30 | 4 | 13 | 13 | 40 | 53 | -13 | 25 | לא השתתפה | רבע הגמר | לא השתתפה | אצטדיון מרכז הספורט האולימפי טיינג'ין. |
מפתח
| --- | --- |
:   ליגת העל הסינית
: ליגת המשנה הסינית
: הליגה הסינית השלישית
אלופה: אליפות
סגנית: סגנות
3: מקום שלישי
: ירידת ליגה
מזל

ערך זה עוסק במאורע אקראי. אם התכוונתם למשמעות אחרת, ראו .
תלתן ארבע-עלי נחשב לצמח המביא מזל טוב
מזל הוא כינוי למאורעות המתרחשים מבלי שלאדם תהיה שליטה על התרחשותם, אך קיימת אמונה כי ישנו גורם כלשהו המשפיע עליהם (לטוב או לרע – בהקבלה "מזל טוב" ו"מזל רע"). מקור המושג הוא ב"גלגל המזלות" אשר על פי אמונת האסטרולוגיה משפיעים על גורלם של בני האדם.
לפעמים משתמשים במילה "מזל" כחלק מביטוי או צמד מילים, לפעמים בקשר חיובי כמו למשל "מזל טוב", שהוא ביטוי שמשתמשים בו כברכה לאדם בעל אירוע משמח כמו יום הולדת או חתונה. אך ייתכן גם שימוש בהקשר שלילי כמו "ביש מזל" שמבטא מצב שבו קורה לאדם אירוע שאינו משמח שהוא לא התכונן אליו. המילה "מזל" עשויה לציין הן אירועים חיוביים ("מזל טוב") והן שליליים ("מזל רע"), אך בעברית החדשה יש לה קונוטציה חיובית חזקה, ולמילה "מזל" לבדה יש משמעות חיובית על פי רוב.
האמונה בקיומם של צעדים מסוימים הגורמים למזל טוב וצעדים אחרים הגורמים למזל רע, נחשבת על ידי רבים לאמונה טפלה.
אנשים מייחסים משקל למזל באירועים יומיומיים, ובפרט מיוחס לו משקל רב במשחקי מזל (כגון הימורים), שהזכייה בהם אקראית לחלוטין (בתנאי שהאדם בחר להשתתף במשחק), או תלויה במידה רבה באקראיות.
גישה רציונלית למזל

אחת הגישות הרציונליות למזל היא יישום חוקי ההסתברות, והימנעות מאמונות שהמדע אינו תומך בהן. התומכים ברציונליות סבורים כי האמונה במזל נובעת מהסקת מסקנות שגויה או ממשאלות הנובעות מהרהורי הלב.
לפי תפיסת עולם זו, לבנה הנופלת על ראשו של אדם ההולך ברחוב, אינה תולדה הנובעת ממזלו של האדם, כיוון שמבחינה סטטיסטית, כל אדם ההולך ליד בניין עלול להיפגע מנפילת לבנה על ראשו, לפיכך ההסתברות מושפעת רק מקשרים בין גורמים סיבתיים.
גישה רציונלית נוספת למזל היא התייחסות אליו כאל אוסף הדברים שקורים לאדם הנמצאים מעבר לשליטתו. גישה זו כוללת אירועים שקורים במקרה, כגון מקום לידתו של אדם. לפי דפוס זה ניתן להבדיל בין שלושה סוגים של מזל:
מזל מולד, שהוא מזל בעל גורמים שנמצאים מעבר לשליטתו של האדם מפני שאין הוא יכול לשנותם. מקום לידתו והגנטיקה של האדם הם דוגמאות לכך.
מזל נסיבתי, מזל בעל גורמים שאי אפשר לשלוט בהם מפני שהם מתרחשים באופן אקראי, כגון תאונות ומגפות.
מזל משתנה, מזל בעל גורמים שאי אפשר לשלוט בהם מפני שהם מהווים תוצאה קפריזית שנובעת מפעולות שונות. דוגמה טיפוסית לכך היא זריקה של אבן מעל לצוק. אם האבן תפגע באדם הנמצא למטה, הדבר יקרה כתוצאה מגורמים רבים שאינם בשליטת זורק האבן.
המזל כפלצבו

יש שאינם מאמינים בקיומו של מזל, אך עם זאת רואים בו גורם המעודד חשיבה חיובית ומשנה את תגובות האדם ותפיסת עולמו לטובה, באופן הדומה לפעולת פלצבו. לפי תפיסה זו, אנשים המחשיבים עצמם לבני-מזל יוכלו ליהנות מנקודת מבט אופטימית על החיים, המקנה מראה שמח וקשרים חברתיים מספקים הידועים כמגנים מבחינה סטטיסטית מפני מחלות הקשורות למתח נפשי. על כן, בראייה סטטיסטית, מתוך הנחה כי מאורעות "טובים" ו"רעים" מתרחשים באופן אקראי לכל אדם, הרי שאדם המאמין במזל טוב – אופטימיסט – יהנה מבריאות טובה יותר מאשר לו היה מסגל לעצמו נקודת מבט פסימית האופיינית למאמינים במזל רע.
אחרים, כמו ז'אן-פול סארטר וזיגמונד פרויד, האמינו כי האמונה במזל קשורה לתפיסת השליטה של אדם באירועים בחייו. לתפיסתם, האמונה במזל מאפשרת לאנשים לברוח מאחריות אישית למעשיהם ומאחריות לתוצאות הנלוות, וזאת על ידי היתלות במושגים כגורל או מזל הנמצאים מחוץ לשליטתו של האדם.
המזל ביהדות

קיימות ביהדות דעות שונות בעניין האופן והמידה שבה משפיע המזל על האדם. נחלקו בכך הראשונים: יש הסבורים שהאדם מונהג על פי גלגל הכוכבים ויש סוברים שמזל מלשון 'נזל' ואין קשר לבין גלגל הכוכבים, ולכך כל שיטה מבארת את דברי התלמוד בצורה שונה.
בתלמוד הבבלי מובאת מחלוקת בעניין: רבי חנינא טען כי "מזל מחכים, מזל מעשיר, ויש מזל לישראל", ורבי יוחנן חלק, וטבע את האימרה המפורסמת "אין מזל לישראל". זאת על פי נבואת ירמיהו:
כֹּה אָמַר ה': אֶל דֶּרֶךְ הַגּוֹיִם אַל תִּלְמָדוּ וּמֵאֹתוֹת הַשָּׁמַיִם אַל תֵּחָתּוּ, כִּי יֵחַתּוּ הַגּוֹיִם מֵהֵמָּה. כִּי חֻקּוֹת הָעַמִּים – הֶבֶל הוּא, כִּי עֵץ מִיַּעַר כְּרָתוֹ, מַעֲשֵׂה יְדֵי חָרָשׁ בַּמַּעֲצָד. בְּכֶסֶף וּבְזָהָב יְיַפֵּהוּ, בְּמַסְמְרוֹת וּבְמַקָּבוֹת יְחַזְּקוּם וְלוֹא יָפִיק. כְּתֹמֶר מִקְשָׁה הֵמָּה וְלֹא יְדַבֵּרוּ, נָשׂוֹא יִנָּשׂוּא כִּי לֹא יִצְעָדוּ, אַל תִּירְאוּ מֵהֶם כִּי לֹא יָרֵעוּ וְגַם הֵיטֵיב אֵין אוֹתָם.
אמנם, גם לפי רבי יוחנן, המזלות משפיעים על בני האדם, אך בכוחו של היהודי להשתחרר מגזירות הכוכבים על ידי קיום המצוות, כי בכך הוא דבק באל שהוא נעלה ממערכת הכוכבים השולטת בדרך כלל על גורלו של האדם.
לפי התיאור בתלמוד, נראה שרב (כפי שהובאו דבריו על ידי רב יהודה) סבר שאברהם אבינו האמין במזל, וצפה בכוכבים שהוא לא יוליד בן מאשתו שרה, והקב"ה עשה מעשה כדי לשלול ממנו אמונה זו ולהוכיח לו שאיננו תלוי במזל. מנגד, את שינויי השמות המצויים בתנ"ך (אברם–אברהם, שרי–שרה וכו') (שינויים שבאו בעקבות ציווי אלוהי), פירשו חז"ל כשינוי המזל המשפיע על האדם.
המזל מתואר לפעמים כדמות אשר מושפעת מהאירועים שמתרחשים בעולם. למשל, בסוף ספר דניאל, מתואר מחזה "האיש לבוש הבדים", ונאמר שם כי האנשים שהיו עם דניאל ”לֹא רָאוּ אֶת הַמַּרְאָה אֲבָל חֲרָדָה גְדֹלָה נָפְלָה עֲלֵיהֶם וַיִּבְרְחוּ בְּהֵחָבֵא”. בתלמוד, הסביר רבי ירמיה את הסיבה לכך, בטענה כי אף על פי שהם לא ראו את מה שראה דניאל, מזלם ראה, – ועל כן נפלה עליהם חרדה.
גם את שינוי מקומו של האדם ראו חז"ל כדבר העשוי לשנות את מזלו של האדם, ומדבריהם נפוץ הביטוי משנה מקום משנה מזל.
ראו גם

הטלת גורל
פריין סלק
תוצאה לא מכוונת
הערות שוליים

↑  דרשות הר"ן,דרוש שמיני, תוספות מסכת נדה דף טז ע"ב
↑  תפארת ישראל על המשניות בשם אגרות הרמב"ם, בועז על מסכת קידושין פרק ד' משנה יד'
↑  תלמוד בבלי, מסכת שבת, דף קנ"ו, עמוד א'
↑  תלמוד בבלי, מסכת נדרים, דף ל"ב, עמוד א'
↑  פרקים י'–י"ב
↑  ספר דניאל, פרק י', פסוק ז'
↑  במקור: "אף על גב דאינהו לא חזו - מזלייהו חזו" (תלמוד בבלי, מסכת מגילה, דף ג', עמוד א')
| --- | --- |
בקרת זהויות :  NLI: 987012441062905171  BNE: XX551574  BnF: cb11978089t (data)  LCCN: sh85050990
אן לקי

| --- | --- |

אן לקי בטקס פרסי הוגו 2014
 לידה:  2 במרץ 1966 (בת 58) טולידו, ארצות הברית 
 מדינה:  ארצות הברית 
 לאום:  אמריקאית
 עיסוק:  סופרת
 מקום לימודים:  אוניברסיטת וושינגטון בסנט לואיס 
 שפות היצירה:  אנגלית
 תחום כתיבה:  מדע בדיוני ופנטזיה
 סוגה:  מדע בדיוני 
 יצירות בולטות:  היושרה השניונית
 תקופת הפעילות:  מ-2013 
 פרסים והוקרה:  פרס הוגו פרס נבולה פרס ארתור סי. קלארק פרס BSFA
 http://annleckie.com/
 
אן לקי (באנגלית: Ann Leckie; נולדה ב-2 במרץ 1966) היא סופרת אמריקאית הכותבת מדע בדיוני ופנטזיה. ספר הביכורים שלה "יושרה שניונית" (Ancillary Justice) שראה אור לראשונה בשנת 2013 בהוצאת אורביט זיכה אותה בפרס הוגו לשנת 2014, בפרס נבולה, בפרס ע"ש ארתור סי. קלארק, בפרס לוקוס לספרי ביכורים ובפרס BSFA המוענק על ידי האגודה הבריטית למדע בדיוני. ספרה השני  בסדרת טרילוגיית אימפריית הרדש (או טרילוגיית השניונית):  "חרב שניונית" (Ancillary Sword) יצא לאור באוקטובר 2014, ובעקבותיו ראה אור "חמלה שניונית" (Ancillary Mercy).
ספרי הטרילוגיה וספר נוסף "מקור ראשוני" תורגמו לעברית על ידי עמנואל לוטם ויצאו לאור בהוצאת סיאל.
קריירה

לקי גדלה בסנט לואיס, מיזורי, והייתה מעריצת ז'אנר המדע הבדיוני מגיל צעיר. בשנות העשרה והעשרים לחייה שלחה סיפורים פרי עטה לפרסום ללא הצלחה. רק סיפור אחד בסגנון "רומן רומנטי" פורסם ללא שמה בצהובון.
לאחר שכבר נישאה ונולדו לה שני ילדיה ב-1996 ו-2000, השעמום שהרגישה בתור עקרת בית בפרברים הוביל אותה לחזור לכתיבה, והיא חיברה במסגרת "חודש כתיבת הרומן הארצי" לשנת 2002 את מה שעתיד היה להיות הטיוטה הראשונה של הספר "יושרה שניונית". ב-2005 היא השתתפה בסדנה לכתיבה "קלריון" תחת הדרכתה של אוקטביה באטלר, והמשיכה לעבד את ספרה במשך שש שנים נוספות.
לקי פרסמה סיפורים קצרים רבים במגזינים למדע בדיוני ופנטזיה. סיפוריה נכללו באוספים, כולל "מיטב השנה במדע הבדיוני ובפנטזיה" בעריכת ריץ' הורטון.
היא ערכה את המגזין המקוון למדע בדיוני ופנטזיה, Giganotosaurus, בין השנים 2010-2013, והיא עוזרת העורכת בפודקאסט PodCastle. היא שמשה כמזכירת אגודת סופרי המדע הבדיוני והפנטזיה באמריקה מ-2012 עד 2013.
בספטמבר 2018 ביקרה בישראל והשתתפה כאורחת הכבוד בפסטיבל אייקון 18 המאורגן על ידי האגודה הישראלית למדע בדיוני ולפנטסיה והעמותה למשחקי תפקידים בישראל. כחלק מהשתתפותה קיימה שיחה עם מתרגם ספריה לעברית ד"ר עמנואל לוטם על האתגר בתרגום ספרי הטרילוגיה לעברית מבחינת ההתייחסות למגדר
קריירה > טרילוגיית אימפריית הרַדְש

ספר הביכורים של לקי, "יושרה שניונית", הראשון בטרילוגיית אופרת החלל "אימפריית הרַדְש", פורסם לביקורות מהללות באוקטובר 2013, ואף זכה בכל הפרסים המובילים בתחום המדע הבדיוני בשפה האנגלית - פרס הוגו, פרס נבולה, והפרס על שם ארתור סי. קלארק. למעשה, לקי היא הסופרת הראשונה שזכתה ב"טריפקטה" זו. הספר מספר את הסיפור של בּרֶק, הניצולה היחידה מהרס ספינת חלל בשירות האימפריה, אשר נושאת בתוכה את הבינה המלאכותית של ספינת המלחמה. - המבקשת לנקום את השמדתה. בנות האדם שמשרתות בספינה הן "פוסט-מגדריות", כלומר חיות בחברה בה אין מגדר, ואף השפה שלהן אינה מבדילה בין זכר לנקבה, ומשתמשת בלשון אישה ללא קשר לגוף הדמות המיוחסת. הספר נחשב לביקורת נוקבת על החברה המגדרית העכשווית, ושפות מבוססות מגדר.
הספר השני בטרילוגיה, "חרב שניונית", יצא באוקטובר 2014, וספר הסיום, "חמלה שניונית" ראה אור באוקטובר 2015.
בנוסף, פרסמה לקי שני סיפורים קצרים המתרחשים בעולם "אימפריית הרדש": Night's Slow Poison" ו-"She Commands Me and I Obey".
קריירה > ספרים נוספים

ב 2015 רכשה הוצאת Orbit מלקי שני ספרים נוספים שהראשון מביניהם: "מקור ראשוני" (Provenance) שמתרחש אף הוא ביקום של "אימפריית הרדש" יצא לאור ב-2017.
ספר נוסף שיצא לאור ב-2019 "The Raven Tower" הוא ספר פנטזיה אשר אינו קשור לאותו העולם.
ב 2023 יצא לאור ספר נוסף של לקי "Translation state" שאף הוא מתרחש ביקום של "אימפריית הרדש".
ביבליוגרפיה > רומנים

Ancillary Justice, Orbit, 1 October 2013, ISBN 978-0-356-50240-3
Ancillary Sword, Orbit, 7 October 2014, ISBN 978-0-356-50241-0
Ancillary Mercy, Orbit, 6 October 2015, ISBN 978-0-356-50242-7
Provenance, Orbit, 26 September 2017, ISBN 978-0316388672
The Raven Tower, 26 February 2019, ISBN 978-0316388696
ביבליוגרפיה > סיפורים קצרים נבחרים

"Hesperia and Glory," Subterranean Magazine 4, 2006 (reprinted in Science Fiction: The Best of the Year 2007 Edition, edited by Rich Horton)
"Marsh Gods," Strange Horizons, July 7, 2008
"The God of Au," Helix #8, (reprinted in The Year's Best Science Fiction & Fantasy, 2009 edited by Rich Horton)
"The Endangered Camp," Clockwork Phoenix 2, 2009 (reprinted in The Year's Best Science Fiction & Fantasy, 2010, edited by Rich Horton)
"The Unknown God," Realms of Fantasy, February 2010
"Beloved of the Sun," Beneath Ceaseless Skies, October 21, 2010
"Maiden, Mother, Crone," Realms of Fantasy, December 2010
ביבליוגרפיה > בתרגום לעברית

יושרה שניונית (2014) - תרגום: עמנואל לוטם, סיאל הוצאה לאור
חרב שניונית (2014) - תרגום: עמנואל לוטם, סיאל הוצאה לאור
חמלה שניונית (2016) - תרגום: עמנואל לוטם, סיאל הוצאה לאור
מקור ראשוני (2018) - תרגום: עמנואל לוטם, סיאל הוצאה לאור
פרסים והכרה

יושרה שניונית
פרס נבולה לרומן הטוב ביותר, 2013
פרס BSFA לרומן הטוב ביותר, 2013
פרס Golden Tentacle ‏ של Kitschies, ‏2013
פרס הוגו לרומן הטוב ביותר, 2014
פרס ארתור סי. קלארק, 2014
פרס לוקוס לספר ביכורים, 2014
פרס הפנטזיה הבריטי לסופר חדש (פרס ע"ש סידני ג'. באונדס), 2014
מועמד לפרס ג'יימס טיפטרי ג'וניור, 2013
מועמד לפרס פיליפ ק. דיק, 2013
ברשימת הגמר לפרס לזכרו של ג'ון וו. קמפבל לספר המדע הבדיוני הטוב ביותר, 2014
ברשימת הגמר לפרס Compton Crook, ‏2014
חרב שניונית
פרס BSFA לרומן הטוב ביותר, 2014
פרס לוקוס לספר המדע הבדיוני הטוב ביותר, 2015
מועמד לפרס נבולה לרומן הטוב ביותר, 2014
מועמד לפרס הוגו לרומן הטוב ביותר, 2015
חמלה שניונית
מועמד לפרס הוגו לרומן הטוב ביותר, 2016
חיים אישיים

ללקי תואר במוזיקה מאוניברסיטת וושינגטון (1989). היא עבדה במגוון עבודות, כולל כמלצרית, פקידת קבלה, וטכנאית הקלטות. היא נשואה לדייוויד הארה, וביחד יש להם בן ובת. המשפחה מתגוררת בסיינט לואיס, במיזורי.
הערות שוליים

1 2  הסופרת אן לקי וספריה, באתר סימניה
↑  הטרילוגיה השניונית, באתר סיאל הוצאה לאור
1 2  Wicentowski, Danny (25 ביוני 2014). "Is Ann Leckie the Next Big Thing in Science Fiction?". Riverfront Times. אורכב מ-המקור ב-2014-09-02. נבדק ב-2016-03-07. {{cite news}}:  (עזרה)
↑  "Bibliography". נבדק ב-2014-06-19.
↑  "GigaNotoSaurus". SF Encyclopedia.
↑  "Guidelines". PodCastle.
↑  "2012 Election Results". SFWA.
↑  אורחת הכבוד • פסטיבל אייקון 2018, באתר פסטיבל אייקון 2018
↑  איריס מזור, אן לקי בישראל: הסופרת שהמציאה עולם ללא מגדר, באתר www.israelhayom.co.il, ‏2018-09-25
↑  מגדר בעברית: לתרגם את אן לקי, נבדק ב-2024-03-30
↑  יושרה שניונית, אן לקי, סימניה
↑  What Does "She" in Science Fiction Tell Us About Language on Earth?, Gretchen McCulloch, Slate, May 22 2014
↑  "Night's Slow Poison". Tor.com.
↑  "Strange Horizons Fiction: She Commands Me and I Obey part 1 of 2, by Ann Leckie". www.strangehorizons.com. אורכב מ-המקור ב-2015-03-21. נבדק ב-2016-03-07.
↑  האגודה הישראלית למד"ב ולפנטסיה | מקור ראשוני, באתר www.sf-f.org.il
↑  מקור ראשוני - אן לקי, באתר עברית, ‏2019
↑  "Orbit Books Announces Two New Ann Leckie Novels!". Tor.com.
↑  "Subterranean Magazine" (PDF). 2006. p. 31.
↑  http://www.thekitschies.com/previous-awards/2013-awards/ 2013 Awards | The Kitschies
↑  http://www.locusmag.com/News/2014/01/2013-philip-k-dick-nominees-announced/ 2013 Philip K. Dick Nominees Announced | Locus Online
↑  http://www.sfcenter.ku.edu/campbell-finalists.htm 2014 Campbell Award Finalists | Gunn Center for the Study of Science Fiction News and Events
↑  http://www.locusmag.com/News/2014/03/2014-compton-crook-award-finalists/ 2014 Compton Crook Award Finalists | Locus Online
↑  The BSFA Awards 2014 Winners Announced | BSFA, web.archive.org, ‏2017-02-20
↑  "2014 Nebula Awards Nominees Announced". Science Fiction and Fantasy Writers of America. 20 בפברואר 2015. {{cite web}}:  (עזרה)
↑  "2015 Hugo and Campbell Award Finalists". Locus. 2015-04-04.
↑  Leckie, Ann. "About".
| --- | --- |
בקרת זהויות :  NLI: 987007350764505171  PLWABN: 9810553301405606  BIBSYS: 1483107588191  BNE: XX5527488  BnF: cb16999710t (data)  GND: 1067154620  ISNI: 0000 0000 7418 5723  LCCN: n2013008575  MusicBrainz: a009fac0-ec71-4256-a4d6-b82989fa2c63  NDL: 001218734  NKC: xx0202595  NLK: KAC201811291  NSK: 000775251  NTA: 371419069  RERO: 02-A025821848  SUDOC: 177601663  VIAF: 73520345   WorldCat (עם VIAF): 73520345
קרב אוקינאווה

קרב אוקינאווה (באנגלית: Battle of Okinawa, ביפנית: 沖縄戦, נקרא רשמית על ידי בעלות הברית בשם הקוד מבצע אייסברג, Operation Iceberg) נערך באיי ריוקיו בין כוחות בעלות הברית לבין כוחות האימפריה היפנית מראשית אפריל עד אמצע יוני 1945, והיה הקרב האמפיבי הגדול ביותר בזירת אסיה והאוקיינוס השקט במלחמת העולם השנייה. לאחר שכבשו מספר איי מפתח באוקיינוס השקט התקרבו בעלות הברית ליפן, ותכננו להשתמש באוקינאווה, הרחוק כ-550 קילומטרים מהאיים הראשיים, כבסיס אווירי לפעולות עתידיות במסגרת הפלישה הצפויה ליפן.
הקרב נודע גם בשם טייפון הפלדה באנגלית, או גשם של פלדה (鋼の雨) ביפנית, ומקורו בעצימות הגבוהה של הלחימה, בהתקפות הקמיקזה הרבות ובמספר הרב של כלי השיט והכלים המשוריינים שהפעילו בעלות הברית במהלך הקרב. מספר ההרוגים בקרב אוקינאווה היה הגבוה מבין קרבות זירת האוקיינוס השקט. בצד היפני נהרגו, נשבו או התאבדו מעל מאה אלף חיילים, ובצד בעלות הברית נהרגו או נפצעו מעל 65,000 חיילים. בנוסף הגיעו האבדות האזרחיות לעשרות אלפים. הטלת פצצות האטום על הירושימה ועל נגסאקי הביאה לכניעת יפן מספר שבועות לאחר תום הקרב.
סדרי הכוחות > יבשה

כוחות הקרקע האמריקאים שהשתתפו בקרב כללו את הארמייה העשירית של ארצות הברית, בפיקודו של לוטננט גנרל סיימון בוליבר באקנר. הארמייה התחלקה לשני קורפוסים. הקורפוס האמפיבי השלישי בפיקודו של מייג'ור גנרל רוי גייגר ובו דיוויזיות הנחתים הראשונה והשישית, והקורפוס ה-24 בפיקודו של מייג'ור גנרל ג'ון הודג' ובו דיוויזיות הרגלים השביעית וה-96. דיוויזיית הנחתים השנייה שימשה כוח עתודה, ויחידות נוספות תחת הארמייה יועדו להיות חיל מצב לאחר הקרב. בסך הכל מנתה הארמייה העשירית 102,000 חיילים ו-81,000 נחתים.
הארמייה ה-32 של הצבא היפני הקיסרי הייתה גרעין ההגנה באי, והכילה 67,000 חיילים, להם סייעו כ-9,000 חיילי הצי הקיסרי היפני וכ-39,000 מגויסים מקומיים. בנוסף ארגנו היפנים יחידת התנדבות של תלמידי חטיבת ביניים, שתפקידה היה סיוע לכוחות בחזית, ויחידת אחיות, אותה הרכיבו תלמידות ומורות מקומיות.
תחילה הכילה הארמייה ה-32 את הדיוויזיות התשיעית, ה-24, ה-62 ואת החטיבה המעורבת ה-44. הדיוויזיה התשיעית נשלחה לטאיוואן טרם הפלישה והדבר הביא לשינוי בתוכניות ההגנה היפניות. ההתנגדות הראשית נועדה להיערך בדרום על ידי לוטננט גנרל מיטסורו אושיג'ימה, ראש המטה שלו לוטננט גנרל איסאמו צ'ו, וראש אגף המבצעים שלו קולונל הירומיצ'י יהארה. יהארה צידד באסטרגיית מגננה, בעוד שצ'ו תמך באסטרטגיה התקפית. על הכוחות היפניים בצפון פיקד קולונל קטהידו אוּדוֹ, ועל חיילי הצי פיקד אדמירל-משנה מינורו אוטה.
סדרי הכוחות > ים > הצי האמריקאי

מרבית מטוסי הקרב והמפציצים האמריקאים שהשתתפו בקרב המריאו מנושאות מטוסים. היפנים החלו להשתמש בקמיקזה החל בקרב מפרץ לייטה, אך בקרב זה הפכו הקמיקזה לראשונה לאמצעי הגנה משמעותי. בין ראשית הנחיתות האמריקאית ב-1 באפריל עד 25 במאי נערכו שבע מתקפות קמיקזה, בהן השתתפו כ-1,500 מטוסים. בקרב זה ספג הצי האמריקאי את מספר האבדות הגבוה ביותר מכל הקרבות בהם השתתף במהלך המלחמה.
סדרי הכוחות > ים > חבר העמים הבריטי

אף על פי שכל כוחות בעלות הברית בקרב זה היו אמריקאים, סיפק הצי הבריטי הפסיפי כרבע מהחיפוי האווירי (450 מטוסים), חמישים ספינות מלחמה, בהן שבע עשרה נושאות מטוסים. המשימה של כוח זה הייתה לנטרל את שדות התעופה היפניים באיי הסביבה ולספק הגנה מפני הקמיקזה.